ན་ཁྲི་བཞུགས་དགུང་ལོ་བཅུ་གཅིག་པ་རབ་
བྱུང་བཅུ་བཞི་པའི་ལྕགས་མོ་ཡོས་( ༡༨༣༡)ལོ་པར་དུ་བསྒྲུབས་པ
དགེ་ལེགས་འཕེལ། །རྗེ་བཙུན་འཇམ་པའི་དབྱངས་ཀྱི་བྱིན་རླབས་
191
ཡ་་

ཡིད་ལ་མྱུར་དུ་འཇུག་པར་གྱུར་ཅིག །
ན་མོ་གུ་རུ། ཡོངས་ཤེས་བྱའི་དཀྱིལ་འཁོར་མ་ལུས་པ། །
མངོན་སུམ་དུ་མཁྱེན་པའི་སྤྱན་མངའ་བ། །སྟོབས་བཅུ་ལྡན་ཀུན་གྱི་
བཤེས་གཉེན་ མཆོག ། དཔལ་ མཁྱེན་ པའི་ གཏེར་ དེ་ སྙིང་ དབུས་
བཞུགས། །སྔོན་རྒྱལ་བས་སྡོང་པོས་བརྒྱན་པ་སོགས། །མདོ་དུ་མར་
གསལ་བར་ལུང་བསྟན་ཅིང་། །རིས་མེད་པའི་པཎ་གྲུབ་དུ་མ་ཡིས།
མགྲིན་གཅིག་ཏུ་བསྔགས་པའི་གནས་མཆོག་འདིར། །ལྷ་རྗེ་བཙུན་
བརྟན་པའི་འཁོར་ལོ་ཉིད། །སྐུ་ཟུར་ཕུད་ལྔ་བ་གཞོན་ནུའི་ཚུལ། །
རྒྱུད་སྐལ་ལྡན་འགྲོ་ལ་མངོན་སུམ་བསྟན། །ཞིང་འདི་ཉིད་བདག་གིར་
བཟུང་ཞེས་གྲགས། ། ཕྱི་གནས་ཀྱི་འོག་གཞི་དཀྱིལ་འཁོར་ཀུན། །
ཕྱོགས་གཞན་ལས་རྒྱང་གྲགས་དུ་མས་མཐོ། །དེ་སྲིད་པར་འཁྱམས་
པའི་སྐྱེ་བོའི་ཚོགས། །ཟག་མེད་ཀྱི་ཐར་པར་འདྲེན་པའི་བརྡ། །རི་
།
རིན་ཆེན་མཚར་སྡུག་ལྷུན་པོ་ལྔ། །དགུང་མཁའ་ལ་བསྙེགས་འདྲ་གཟི་
བྱིན་འབར། །དེ་ཡེ་ཤེས་ལྔ་ཡི་འཕྲིན་ལས་ཀྱིས། །མཐའ་ཡས་པའི་
འགྲོ་བ་སྐྱོབ་པའི་བརྡ། །གཡུའི་སྤང་ལྗོངས་ནེའུ་གསིང་བཀྲ་བ་ལ། །
ཚོན་སྣ་བརྒྱས་ཕྱེ་བའི་མེ་ཏོག་རྒོད། །མངོན་མཐོ་དང་ངེས་ལེགས་ཡོན་
ཏན་གྱིས། །ཡིད་ཅན་ཀུན་སྤྲོ་བ་བསྐྱེད་པའི་བརྡ། །རྐང་དྲུག་ལྡན་
ཚོགས་རྣམས་འཇོ་སྒེག་གིས། །གླུ་དར་དིར་སྒྲོགས་ཤིང་འཕུར་ལྡིང་
རོལ། །མ་བརྟག་ན་ཉམས་དགའི་རྟེན་འབྲེལ་ལ། ། རྒྱུ་འབྲས་ཀྱི་
192

འཆར་སྒོ་ངོ་མཚར་སྟོན། །ཆུ་ཡན་ལག་བརྒྱད་ལྡན་དུ་མ་ཞིག །དལ་
འབབ་ཅིང་ལྷུང་ལྷུང་སྒྲ་སྙན་སྒྲོགས། །བྱམས་སྙིང་རྗེ་ཚད་མེད་རྣམ་
བཞི་ཡིས། །མ་འགྲོ་ཀུན་སྐྱོབ་པར་བྱེད་པའི་བརྡ། །རླུང་བསིལ་བུས་
བསྐུལ་པའི་ལྗོན་པའི་ཚོགས། །མདངས་སྔོ་ལྗང་ལོ་འདབ་བསྐྱོད་ཅིང་
གཡོབ། །རིགས་སད་པའི་སྐལ་ལྡན་སྐྱེ་བོ་རྣམས། །ལམ་ཐེག་པ་ཆེན་
པོར་འབོད་ པའི་ བརྡ། ། རོ་ བརྒྱ་ ཕྲག་ མངར་ བའི་ འབྲས་ བུའི་
ཚོགས། ། སྨིན་ལེགས་པའི་ལྕིད་ཀྱིས་དུད་ཅིང་སྤ། །རྣམ་གྲོལ་གྱི་
འབྲས་བུ་རྨད་བྱུང་བ། །ཏིང་འཛིན་གྱི་བདེ་དགེས་གང་བའི་བརྡ།
ལུས་སྤུ་སྡུག་སྐད་སྙན་འདབ་ཆགས་ཚོགས། ། དབྱངས་ རྒྱུད་མང་
འཁྲོལ་བཞིན་ཕྱོགས་བཅུར་ལྡིང་། །ཆོས་བདེན་པ་བཞི་ཡི་བླང་དོར་
རྣམས། །དོན་ལྷུག་པར་འདོམས་པའི་དབུགས་འབྱིན་བརྡ། །མིག་
དཀྱུས་རིང་མཛེས་སྡུག་རི་དྭགས་ཚོགས། །བག་ཕེབས་བཞིན་རི་ཀླུང་
ཀུན་ཏུ་རྒྱུ། །ལམ་བདེ་བས་རྫོགས་བྱང་བགྲོད་པ་ལ། །བློ་དགའ་བདེ་
ཅི་ཡང་རྒྱས་པའི་བརྡ། །བྲག་རིན་ཆེན་བ་གམ་མཐོར་བརྩེགས་པ།
འོད་སྣ་ཚོགས་འཁྱུགས་པའི་མཛེས་སྡུག་འཛིན། །སྐུ་བཞི་ཡི་གོ་འཕང་
མཐོན་པོ་དེ། །མཐའ་ཡས་པའི་ཡོན་ཏན་ངོམ་པའི་བརྡ། །ནད་ཉེས་
བརྒྱ་སེལ་བའི་སྨན་གྱི་ཚོགས།ས། ། ཡིད་ཚིམ་བྱེད་དྲི་བསུང་ ཀུན་ ཏུ་
འཐུལ། །ཐབས་ཤེས་རབ་རླབས་ཆེན་མཛད་པ་ཡིས། །སྲིད་ཞི་ཡི་
རྒུད་པ་སེལ་བའི་བརྡ། །སྟེང་མཁའ་ལ་ལྷུན་སྡུག་ཆུ་འཛིན་ཚོགས། །
193

དབྱིབས་བཀོད་པ་མཐའ་ཡས་ཅིག་ཅར་སྟོན། །མགོན་སྨྲ་བའི་སེངྒེའི་
གསང་གསུམ་གྱི། ། འཕྲུལ་སྒྱུ་མའི་རོལ་རྩེད་མཚོན་པའི་བརྡ། །
གནས་ འདི་ ན་ རྒྱལ་ བ་ སྲས་ བཅས་ཀྱི། །རྟེན་ངོ་མཚར་བཀོད་པ་
བགྲང་ཡས་པའི། །དྲི་གཙང་ཁང་མཆོད་རྟེན་ཁྲི་ཕྲག་ཚོགས། །དད་
ལྡན་གྱི་བསོད་ནམས་ཞིང་དུ་དངར། །དེ་ཀུན་ཀྱང་ཡ་མཚན་འོད་ཟེར་
ཚོགས། །ཕན་ཚུན་དུ་འཁྱུག་པའི་རྩེ་དགའ་འཛིན། །ལས་དག་པའི་
སྐལ་ལྡན་དུ་མ་ལ། །ཉམས་སྣང་བ་རྨད་བྱུང་བརྒྱ་ཕྲག་སྩོལ། །དགྲ་
བཅོམ་པ་མ་ཏཱཾ་ཀི་པ་དང་། །བྷ་ར་ན་ཧཱ་པཎྜི་ཏས། །གནས་སྒོ་ཕྱེ་རྗེ་
བཙུན་ མཆོག་ ཉིད་ ཀྱི། ། སྐུའི་ རྣམ་ པ་ ཇི་ བཞིན་ གསལ་ བར་
བཞེངས། །རྒྱལ་སྲས་ཀྱི་ཁྱུ་མཆོག་བི་མ་ལ། །མ་ག་ཏའི་གནས་བརྟན་
བརྒྱ་ཕྲག་ཚོགས། །ཡུལ་འཕགས་པའི་གནས་ནས་འདིར་བྱོན་ཏེ། །ཁ་
ཅིག་ནི་ཡེ་ཤེས་སྐུ་རུ་གྱུར། སར་གནས་ཀྱི་དཔའ་པོ་སངས་རྒྱས་
བསྐྱངས། །འཇམ་དཔལ་གྱི་བཀའ་བསྒྲུབས་གནས་འདི་ཡི། །རྡོ་རྗེ་
ཡི་ཕུག་ཏུ་ཞུགས་ནས་ཀྱང་། །རིག་འཛིན་གྱི་མཁའ་སྤྱོད་བརྙེས་ཞེས་
བཤད། །ཤར་རྩི་ནའི་ཡུལ་གྱི་སེམས་དཔའ་ཆེ། །མགོན་མ་ཕམ་པ་
དང་གཉིས་མེད་པ། །མཚན་ཆིང་ལྱང་ཀོ་ཤྲིར་གྲགས་པ་དང༌། །ལམ་
ཆོས་ཉིད་མངོན་ གྱུར་ ཏེའུ་ ཤུན་སོགས། ། རིམ་བྱོན་གྱི་མཁས་ གྲུབ་
གྲངས་མེད་ཀྱིས། ། སྐྱབས་རྗེ་བཙུན་ཆེན་པོ་དངོས་སུ་མཇལ།
གསུང་བདུད་རྩིའི་བགོ་སྐལ་སྤྱད་ནས་ཀྱང༌། །བྱང་གྲོལ་གྱི་གོ་འཕང་
194
"

མངོན་དུ་བྱས། །ཡང་རྒྱལ་བློན་ཁྱིམ་བདག་རབ་བྱུང་སོགས། །རྒྱུད་
དད་པའི་ནོར་བུས་གང་རྣམས་ཀྱིས། །སྐུ་གསུང་གི་སྣང་བ་མཐོང་ཐོས་
སོགས། །ངོ་མཚར་བའི་གཏམ་རྒྱུད་བགྲང་ལས་འདས། །ཚུལ་དེ་དག་
ཀུན་གྱི་ཐུན་མོང་དུ། །བློ་ཚད་མའི་གྲུབ་པའི་ཡོན་ཏན་ཡིན། །ད་མཐུ་
ཆེན་རྒྱལ་བའི་སྲས་རྣམས་ཀྱི། །ནང་གསང་བའི་རྣམ་ཐར་མདོ་ཙམ་
བརྗོད། ། སྔོན་མཉམ་མེད་ཐུབ་པའི་དབང་པོ་དེ། །འཁོར་གངྒཱའི་
རྡུལ་སྙེད་སྲས་དང་བཅས། །དཔལ་མཁྱེན་པའི་གཏེར་གྱིས་གདན་
དྲངས་ཏེ། །གནས་འདི་རུ་ཐེག་ཆེན་སྒོ་བརྒྱ་ཕྱེ། །ཕྱོགས་བཅུ་ཡི་རྒྱལ་
བ་རྒྱ་ མཚོའི་ འཁོར། ། ། ཁོང་ མཐུ་ ཆེན་ རྒྱལ་ སྲས་ སེམས་ དཔའ་
ཚོགས། །ཆོས་ཟབ་གསང་བགྲོ་བ་མཛད་པའི་སླད། །དུས་ད་དུང་
ཡང་ཡང་སྤྲིན་བཞིན་འདུ། །སྒྲིབ་ཉོན་མོངས་འཆིང་བ་ཀུན་བཅད་
པའི། །འཕགས་གནས་བརྟན་དགྲ་བཅོམ་ཚོགས་རྣམས་ཀྱང་། །ནང་
ཏིང་འཛིན་བདེ་ལ་རོལ་བཞིན་དུ། །དཔལ་ངག་གི་དབང་པོའི་ཞབས་
ལ་འདུད། །སྒོས་གསང་ཆེན་རྒྱུད་སྡེའི་ཡི་དམ་ལྷ། །རྟེན་བརྟེན་པའི་
དཀྱིལ་འཁོར་བྱེ་བ་བརྒྱ། །རི་ལྷུན་སྡུག་རྩེ་ལྔའི་བཀོད་པའི་ནང་། །
རིགས་ལྔ་ཡི་དབྱེ་བས་ཀུན་ནས་དཀྲིགས། །གནས་ཉེར་བཞིའི་དཔའ་
བོ་མཁའ་འགྲོའི་ཚོགས། ། གར་ཉམས་དགུའི་འཇོ་སྒེག་ སྣ་ ཚོགས་
ཀྱིས། །ཆུ་སྐྱེས་ཀྱི་མཚོ་ལ་ངང་པ་བཞིན། །ལེགས་འདུས་ནས་དངོས་
གྲུབ་ཆར་བཞིན་འབེབས། ། གཙང་ རིས་ཀྱི་དཔལ་མགོན་བདུན་ཅུ་
195

ཡང་། ། རང་རང་གི་འཁོར་ཚོགས་རྒྱ་མཚོ་བཅས། ། དཔལ་འཇམ་
དཔལ་རྡོ་རྗེའི་བཀའ་ཉན་ཞིང༌། །གནས་བསྲུང་བའི་ཚུལ་གྱིས་ཕུ་དུད་
བྱེད། །མཐུ་སྟོབས་ཀྱི་མངའ་བདག་གཤེན་རྗེའི་རྒྱལ། །ཡུམ་རེ་མ་ཏི་
དང་རྒན་ བྱེད་ མ། ། ། འཁོར་ འཇིགས་ རུང་ དྲེགས་ པ་ སྡེ་ བརྒྱད་
བཅས། །གནས་བསྲུང་ཞིང་རྣལ་འབྱོར་སྐྱོང་བཞིན་བཞུགས། །ཡང་
ན་ག་ཛུ་ན་ཡབ་སྲས་ལྔ། །འཕགས་ཡུལ་གྱི་གྲུབ་ཆེན་དུ་མ་དང་། །
དཔལ་ཨ་ཏི་ཤ་དང་ས་པན་སོགས། །འཇའ་ལུས་ཀྱི་རོལ་བས་ཡང་
ཡང་འཇོན། །ཕ་བཀའ་དྲིན་ཅན་གྱི་བཙོང་ཁ་པ། །རྗེ་མཁྱེན་པའི་
གཏེར་དང་ལྷན་ཅིག་ཏུ། །ཁོང་སར་གནས་སེམས་དཔའ་དུ་མ་ལ། །
གསང་སྔགས་དང་དབུ་མའི་ཆོས་འཁོར་བསྐོར། །དད་དམ་ཚིག་ལྡན་
པའི་གདུལ་བྱ་ལ། ། ། དེ་ཀུན་ཀྱང་ལ་ལར་དྲང་སྲོང་ཚུལ། །སྐབས་
གཞན་དུ་བྱིས་པ་ཕོ་མོ་དང་། །རྒྱའི་བཙུན་པ་སྨུག་ཆས་འཛིན་པ་
དང་། །ཉམ་ཐག་པའི་སློང་མོའི་ཚུལ་གྱིས་རྒྱུ། །བྱ་རི་ དྭགས་ ལ་
སོགས་སེམས་ཡོད་དང་། །སྨན་མེ་ཏོག་རྩི་ཤིང་ནགས་ཚལ་སོགས། །
བརྟན་གཡོ་བའི་དངོས་པོ་ཅིར་ཡང་བརྫུ། །ལས་སྒྲིབ་པ་འཐུག་པའི་
ལོག་ལྟ་ཅན། །བློ་ཡིད་གཉིས་ཅན་གྱི་རྟོག་གེ་པ། །རང་མཐོན་པོའི་
དྲེགས་པས་མྱོས་རྣམས་ཀྱིས། །མངོན་སུམ་དུ་གྱུར་ཡང་ངོ་མི་ཤེས། །དེ་
ལྟ་བུའི་གནས་ཀྱི་ཆེ་བ་རྣམས། །མི་བདག་འདྲས་ཇི་བཞིན་བརྗོད་
དཀའ་ཡང་། ། སྔོན་བྱོན་གྱི་རྒྱ་བོད་དམ་པ་ཡི། །གསུང་ཚད་མར་
196

བརྟེན་ནས་ཅུང་ཞིག་སྨྲས། ། ལས་དཀར་ནག་འདྲེས་མའི གཞན་
དབང་ཅན། ། སྤྲང་བན་རྒན་རོལ་པའི་རྡོ་རྗེ་བདག །འདི་སྣང་གི་
འདུ་འཛིའི་གཡེང་བ་ཡིས། །ཆོས་རྣམ་དག་བསྒྲུབ་པའི་སྐལ་དམན་
ཡང་། །གནས་དབེན་པ་འདི་རུ་ལན་འགའི་བར། །རྗེ་བློ་བཟང་རྒྱལ་
བའི་སྙན་རྒྱུད་ཀྱི། །ལམ་རིམ་པ་གཉིས་ཀྱི་ཉམས་ལེན་ལ། །བཤར་
བསྒོམ་གྱི་བག་ཆགས་ཅུང་ཟད་བཞག །ཉམས་རྟོགས་པ་སྐྱེ་བ་དཀའ་
མོད་ཀྱང༌། །རྗེ་འཇམ་དཔལ་སྙིང་པོའི་ལེགས་བཤད་དང་། །དྲིན་
འཁོར་མེད་ངག་དབང་མཆོག་ལྡན་སོགས། །ཕ་བླ་མ་རྣམས་ཀྱི་ཐུགས་
རྗེ་ཡིས། །སྔར་སྦྱངས་པའི་ཆོས་ཀྱི་ཚིག་དོན་རྣམས། །རང་རྒྱུད་ཐོག་
འགེལ་བའི་གྲོས་ཤིག་ཤེས། །ཚེ་ཧྲིལ་གྱིས་འདིར་འདུག་སྙམ་པ་ཡི། །
སྨོན་འདུན་དང་གསོལ་འདེབས་ཡང་ཡང་བྱས། །དུས་ད་དུང་དེང་
ནས་བྱང་ཆུབ་བར། །ལམ་ཟབ་མོ་འདི་དང་མི་འབྲལ་ཞིང་། །དོན་
བགེགས་མེད་ཚུལ་བཞིན་བསྒྲུབ་ནུས་པར། །ལྷ་བླ་མས་ཐུགས་རྗེས་
བྱིན་གྱིས་རློབས། །ཁྱེད་སྙིང་ནས་དམ་ཆོས་སྒྲུབ་འདོད་རྣམས། །
ཆོས་བརྒྱད་ཀྱི་གཡེང་བ་རྒྱབ་བསྐྱུར་ནས། །གནས་འདི་འདྲར་ཉམས་
ལེན་གཏིང་ ཚུགས་ པས། ། དུས་ གཏན་ བདེ་ བསྒྲུབ་ པ་ ཅིས་ ཀྱང་
འཚལ། །སྲོག་མི་རྟག་རི་གཟར་འབབ་ཆུ་འདྲ། །ནོར་ལོངས་སྤྱོད་རྩྭ་
རྩེའི་ཟིལ་བ་བཞིན། །གྲོགས་མཛའ་གཅུགས་ཚོང་འདུས་འགྲོན་པོ་
འདྲ། །བློ་སྣ་མང་ལས་ལ་ཟིན་པ་མེད། །ཕོ་བསམ་ཤེས་རང་མགོ་མ་
197
——

བསྐོར་བར། །དགྲ་འཆི་བདག་བསུ་མ་མ་སླེབ་སྒོང་། །ཕྲད་དཀའ་བ་
དམ་པའི་ལྷ་ཆོས་ཀྱིས། །རང་བཙན་ས་ཟིན་པ་མི་ལེགས་སམ། །ཁྱེད་
དད་ལྡན་སྦྱིན་བདག་ཕོ་མོ་ཚོ།
།སྐྱབས་དཀོན་མཆོག་གསུམ་ལ་བརྟེན་
དུས་འདིར། །ལྷ་སངས་རྒྱས་དངོས་སུ་བཞུགས་པ་ཡི། །གནས་འདི་
འདྲར་ཕྱག་མཆོད་སྨོན་ལམ་ཐོབ། །ཁོང་རྒྱལ་བ་རྒྱལ་སྲས་མཐུ་ཆེན་
གྱི། །ཐུགས་བསྐྱེད་དང་སྨོན་ལམ་རླབས་ཆེན་མཐུས། །ལམ་ངན་
འགྲོའི་སྒོ་འགེག་ཐར་བ་ཡི། །རྒྱ་ས་བོན་ཐེབས་ལ་ཐེ་ཚོམ་མེད། །
སེམས་དྲང་པོས་གྲོས་འདེབས་འདི་བྱས་པར། །སློབ་རྒྱུད་དང་སྦྱིན་
བདག་དད་ལྡན་རྣམས། །ཡིད་ཕྱོགས་ལྷུང་དྲི་མས་མ་སྦགས་པར། །
དོན་ལག་ཏུ་བླང་ན་ཕན་པར་ངེས། །གཏམ་འདི་ལས་བྱུང་བའི་དགེ་
བ་ཡིས། །བདག་འགྲོ་དྲུག་ཕ་མ་བཅས་པ་རྣམས། །དུས་དེང་ནས་
བྱང་ཆུབ་སྙིང་པོའི་བར། །དཔལ་འཇམ་དབྱངས་བླ་མས་རྗེས་འཛིན་
ཤོག ། ཅེས་པ་འདི་ནི་རབ་ བྱུང་བཅུ་ གསུམ་པའི་མེ་ ཕག ( ༡༧༡༧ ) ལོ་
འཕགས་པ་འཇམ་དཔལ་གྱི་སྤྲུལ་བའི་གནས་མཆོག་རི་བོ་རྩེ་ལྔ་དབེན་གནས་
(
ཀུན་ཏུ་བདེ་བའི་ཚལ་དུ་ཟླ་ངོ་དྲུག་ཙམ་མཚམས་དམ་པོར་བཅད་སྐབས་ཉེ་
གནས་དགེ་སློང་དགེ་ལེགས་ནམ་མཁས་གནས་བསྟོད་དང་འབྲེལ་བའི་མགུར་
མ་ཞིག་ཐོན་རོགས་གྱིས་ཟེར་བར་བརྟེན་དཔལ་མཉམ་མེད་རི་བོ་དགེ་ལྡན་པའི་
རིང་ལུགས་འཛིན་པའི་སྔགས་འཆར་༧ལྕང་སྐྱ་རོལ་བའི་རྡོ་རྗེས་ཐུན་མཚམས་
སུ་ཁ་ནས་གང་ཐོན་སྨྲས་པའོ། །ཐུབ་བསྟན་རིན་ཆེན་དར་ཞིང་རྒྱས་པ་
198

དང་། །འགྲོ་ཀུན་བདེ་སྐྱིད་དཔལ་ལ་སྤྱོད་པའི་ཕྱིར། །བསོད་ནམས་
ཀུན་སྡུད་གླིང་གི་བླ་བྲང་ནས།
།ཆོས་སྦྱིན་འཛད་མེད་གངྒཱའི་རྒྱུན་འདི་
སྤེལ། །པར་ཡིག་འབྲི་མི་ལྷ་བཙུན་རབ་འབྱམས་པ། །དཔྱོད་ལྡན་
དགེ་སློང་ངག་དབང་འོད་ཟེར་ཡིན། །ཡེ་ཤེས་ཟླ་བ་ཡེ་ཤེས་སྟོབས་
ལྡན་གཉིས། །སྒོ་གསུམ་ངལ་བ་ལྷུར་ལེན་འགྲིམ་སྟེ་བརྐོས། །འདིའི་
པར་ཟུང་གྲུ་ཟེའི་པར་ཁང་ཆེན་མོར་ཡོད། དཀར་ཆག་འདི་བཞིན་ད་ལོ་བོད་
ལྗོངས་བོད་ཡིག་དཔེ་རྙིང་དཔེ་སྐྲུན་ཁང་གིས་པར་དུ་བསྐྲུན་སྐབས་ཀྱི་ཡིག་འབྲི་
བ་ནི་མཚོ་སྔོན་རྨ་ལྷོ་སོག་རྫོང་སོག་བོད་གསོ་རིག་ཁང་གི་མ་ཅིག་ནས་བགྱིས་པ་
དགེ་ལེགས་འཕེལ།། །།
199